Finalitza un nou curs d’Alfabetització Informàtica
2025-07-24

El Centre Socioeducatiu Díaz Pintado ha sigut escenari de la finalització d’una nova edició del curs d’alfabetització informàtica que l’Ajuntament de Burjassot imparteix en el centre educatiu.

Manuela Carrero, regidora de Serveis Socials, ha sigut l’encarregada d’entregar els certificats d’aprofitament del curs, l’objectiu del qual és reduir la bretxa digital de la ciutadania perquè estiga familiaritzada amb l’ús de Noves Tecnologies, aplicacions i o Seus Electròniques a l’hora de fer els seus tràmits.

D’igual manera, el Díaz Pintado continua acollint els tallers per a aprendre a usar el mòbil i el certificat digital i, tal com han informat, després de les vacances de Setmana Santa, començaran nous cursos d’informàtica.

Els cursos s’impartixen gratuïtament en el Centre Socioeducatiu Díaz Pintado. Les persones interessades poden inscriure’s allí mateix emplenant la sol·licitud que els facilitarà els tècnics encarregats del projecte.